CELEX: C2005/271/32
Language: fi
Date: 2005-10-29 00:00:00
Title: Asia C-331/05 P: Internationaler Hilfsfonds e.V:n 6.9.2005 tekemä valitus Euroopan yhteisöjen ensimmäisen oikeusasteen tuomioistuimen (kolmas jaosto) asiassa T-294/04, Internationaler Hilfsfonds e.V. vastaan Euroopan yhteisöjen komissio, 11.7.2005 antamasta määräyksestä

29.10.2005   
            
            
               FI
            
            
               Euroopan unionin virallinen lehti
            
            
               C 271/17
            
         Internationaler Hilfsfonds e.V:n 6.9.2005 tekemä valitus Euroopan yhteisöjen ensimmäisen oikeusasteen tuomioistuimen (kolmas jaosto) asiassa T-294/04, Internationaler Hilfsfonds e.V. vastaan Euroopan yhteisöjen komissio, 11.7.2005 antamasta määräyksestä
   (Asia C-331/05 P)
   (2005/C 271/32)
   Oikeudenkäyntikieli: saksa
   Internationaler Hilfsfonds e.V. on valittanut 6.9.2005 Euroopan yhteisöjen tuomioistuimeen Euroopan yhteisöjen ensimmäisen oikeusasteen tuomioistuimen (kolmas jaosto) asiassa T-294/04, Internationaler Hilfsfonds e.V. vastaan Euroopan yhteisöjen komissio, 11.7.2005 antamasta määräyksestä. Valittajan edustajana on Rechtsanwalt Dr. jur. Hans Kaltenecker, 5, rue Raffet, F-75016 Paris.
   Valittaja vaatii, että yhteisöjen tuomioistuin
   
               1.
            
            
               kumoaa Euroopan yhteisöjen ensimmäisen oikeusasteen tuomioistuimen (kolmas jaosto) asiassa T-294/04 (1)11.7.2005 antaman määräyksen ja joko palauttaa asian ensimmäisen oikeusasteen tuomioistuimeen tai velvoittaa vastaajan maksamaan kantajalle 54 037,00 euroa
            
         
               2.
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut:
   Valittaja perustelee edellä mainittua ensimmäisen oikeusasteen tuomioistuimen määräystä koskevaa valitustaan sillä, että menettelysääntöjä ja yhteisön oikeutta on arvioitu ja sovellettu virheellisesti ja että yhteisöjen tuomioistuinten ratkaisuja ei ole otettu huomioon:
   
               1.
            
            
               Tuomioistuin on sivuuttanut sen, että oikeudenkäyntikulujen, jotka liittyvät asian käsittelyyn oikeudessa, ja niiden kulujen, joihin vedotaan vahingonkorvauskanteessa, välillä on oikeudellinen ja asiallinen ero.
            
         
               2.
            
            
               Tuomioistuin ei ole antanut oikeudellisesti kestävää selitystä sille, että se on lähes viran puolesta rajannut Euroopan oikeusasiamiehelle tehtyyn kanteluun liittyvästä tutkimusmenettelystä aiheutuvat asianajokulut niiden kulujen ulkopuolelle, joihin voidaan vedota vahingonkorvauskanteessa. Se ei ole tutkinut asiallisia ja oikeudellisia perusteita sille, että asianajajaan turvautuminen valittajan vireille panemassa kantelumenettelyssä on ollut välttämätöntä.
            
         
               3.
            
            
               Tuomioistuin on käsitellyt pintapuolisesti ja arvioinut väärin kysymyksen komission lainvastaisen menettelyn ja sen vahingon, johon on asiassa on vedottu, välisestä kausaaliyhteydestä.
            
         
               4.
            
            
               Tuomioistuin on oikeudellisesti virheellisellä tavalla nojautunut yhteisöjen tuomioistuimen ratkaisuun perustellessaan outoa väitettään, jonka mukaan oikeusasiamiehen tutkimusmenettely ei periaatteessa edellytä asianajajaan turvautumista. Mainittu päätös liittyi komission virkamiestä koskevaan tapaukseen, jota oli arvioitava yhteisön henkilöstöön sovellettavin oikeudellisin perustein ja jolla ei ole mitään sisällöllistä yhteyttä nyt käsiteltävänä olevaan tapaukseen.
            
         
      (1)  EYVL C 229, 17.9.2005.